Mesačná hodnota austrálskeho vývozu tovaru do Číny (v miliónoch dolárov) od roku 1988
Mesačná hodnota vývozu čínskeho tovaru do Austrálie (v miliónoch dolárov) od roku 1988
**Dohoda o voľnom obchode medzi Čínou a Austráliou** (angl. *China–Australia Free Trade Agreement (ChAFTA)*) je bilaterálna dohoda (FTA) medzi Austráliou a Čínskou ľudovou republikou. Od začiatku rokovaní, bolo uskutočnených 21 rokovacích kôl. Dohoda bola dokončená 17. novembra v roku 2014. Podrobnosti zmluvy boli zverejnené o dva dni neskôr takmer 10 rokov po tom čo bolo uskutočnené prvé kolo rokovaní. To sa uskutočnilo 23. mája v roku 2005 po tom ako bola vypracovaná štúdia uskutočniteľnosti. Dohoda o voľnom obchode bola medzi týmito dvoma krajinami podpísaná 17. júna v roku 2015. Na základe obvyklého postupu pri vytváraní zmlúv dohoda nadobudla platnosť 20. decembra v roku 2015, po tom ako čínska vláda dokončila svoje vnútroštátne právne a legislatívne procesy a Spoločný stály výbor austrálskeho parlamentu pre zmluvy a Senátny výbor pre referencie pre zahraničné veci, obranu a obchod dokončil preskúmanie.

Pozadie
-------

Podľa austrálskeho Ministerstva zahraničných vecí a obchodu bola Čína v roku 2014 najväčším dovozcom tovaru pre Austráliu, čo sa týka služieb a aj celkového vývozu tovaru. Vyvážaná bola takmer tretina tovaru pričom zahraničné investície stále rástli.

Austrálsky premiér Tony Abbott a hlavný čínsky vodca Si Ťin-pching 17. novembra v roku 2014 oznámili, že rokovania o Dohode o voľnom obchode (ChAFTA) sú ukončené. Vyhlásenie o zámere pracovať na podpísaní dohody podpísali austrálsky minister obchodu a investícií Andrew Robb a čínsky minister obchodu Kao Chu-čcheng.

Ustanovenia zmluvy
------------------

Po úplnej implementácii dohody bude 95% austrálskeho exportovaného tovaru do Číny oslobodeného od cla. Týka sa to mnohých poľnohospodárskych výrobkov, vrátane hovädzieho mäsa a mliečnych výrobkov. Taktiež dôjde k liberalizácii prístupu na trh pre austrálsky sektor služieb a investície súkromných spoločností z Číny do 1 078 miliónov AUD nebudú podliehať schváleniu FIRB. Navyše bude podľa zmluvy existovať Mechanizmus urovnávania sporov so štátom investora.

Bude existovať Dohoda o práci a dovolenke, vďaka ktorej Austrália udelí čínskym štátnym príslušníkom až 5 000 víz pre pracujúcich a dovolenkárov. Dohoda o voľnom obchode bola podpísaná v Canberre v Austrálii 17. júna v roku 2015. Dohoda sa bude riadiť obvyklým procesom vytvárania zmlúv, pričom nadobudne platnosť, keď Čína dokončí svoje vnútroštátne právne a legislatívne procesy, a po tom ako bude táto dohoda v Austrálii preskúmaná Spoločným stálym výborom austrálskeho parlamentu pre zmluvy a Senátnymi referenciami pre zahraničné veci, obranu a obchod.

Referencie
----------

1. ↑   *Twenty-first round of negotiations - Australia-China Free Trade Agreement negotiations - Australian Government Department of Foreign Affairs and Trade* [online]. web.archive.org, 2014-11-14, [cit. 2021-09-02]. Dostupné online. Archivované 2014-11-14 z originálu.
2. 1 2   *Landmark China-Australia Free Trade Agreement, Media release, 17 Nov 2014, Australian Minister for Trade and Investment, The Hon Andrew Robb AO MP* [online]. web.archive.org, 2016-04-06, [cit. 2021-09-02]. Dostupné online. Archivované 2016-04-06 z originálu.
3. ↑   *Australia-China Free Trade Agreement Update: Subscriber Update, May 2005* [online]. web.archive.org, 2010-12-15, [cit. 2021-09-02]. Dostupné online. Archivované 2010-12-15 z originálu.
4. 1 2 3 4   *Australia signs landmark trade agreement with China, Media release, 17 Jun 2015, Australian Minister for Trade and Investment, The Hon Andrew Robb AO MP* [online]. web.archive.org, 2016-04-30, [cit. 2021-09-02]. Dostupné online. Archivované 2016-04-30 z originálu.
5. ↑  COMMISSION, Australian Trade. *China-Australia Free Trade Agreement (ChAFTA)* [online]. www.austrade.gov.au, [cit. 2021-09-02]. Dostupné online. Archivované 2021-06-03 z originálu.
6. 1 2   *China–Australia Free Trade Agreement* [online]. Australian Government Department of Foreign Affairs and Trade, [cit. 2021-09-02]. Dostupné online. (po anglicky)

Externé odkazy
--------------

* Dohoda o voľnom obchode medzi Čínou a Austráliou
* Čínsko-austrálska dohoda o voľnom obchode na Ministerstve zahraničných vecí a obchodu austrálskej vlády

Zdroj
-----

*Tento článok je čiastočný alebo úplný preklad článku China–Australia Free Trade Agreement na anglickej Wikipédii.*